\NormalFont\ShortTitle{ZEGAR HAW IPURÀG WERA'U MA'E}

{\MT ZEGAR HAW IPURÀG WERA'U MA'E



\par }\ChapOne{1}{\PP \VerseOne{1}Na'aw Xàrumàw zegar haw ikatu wera'u ma'e xe kury.


\par }{\SH Zegar haw pitài haw
\par }
{\SP Kuzà imen ma'e ràm uze'eg kury

\par }{\Q \VS{2}Tuwe nereme hepyk zurupyter haw pupe nehe.

\par }{\Q Heamutar katu pe ne. Heamutar katu haw ikatu wera'u win wi a'e.


\par }{\Q \VS{3}Nekàpuhàg zàwenugar hyàkwegatu.

\par }{\Q Nerer nuzawy kwaw kàpuhàg zàwenugar izakook pyrer ihewe.

\par }{\Q Ni amo kuzà nupuner kwaw neamutar katu 'ymaw rehe wà.


\par }{\Q \VS{4}Hereraha pe nezeupi nehe 'y. Zaha na'arewahy nehe 'y.

\par }{\Q Eiko heruwihawete romo nehe. Hereraha pe neker haw pe nehe.

\par }{\SP Uzegar ma'e uzegar wà kury

\par }{\Q O tuwihawete, urerurywete nerehe ure nehe.

\par }{\Q Uruzegar putar neamutar katu haw rehe nehe, neremiamutar haw rehe nehe.

\par }{\Q Ikatu wera'u win wi a'e.

\par }{\Q Neamutar katu teko a'e wà, o tuwihawete.


\par }{\SP Kuzà

\par }{\Q \VS{5}Kuzà Zeruzarez pe har wà, ipir pihun wewer ma'e romo aiko ihe.

\par }{\Q Nezewe rehe we hepuràg eteahy.

\par }{\Q Herexakaw nuzawy kwaw tàpuzràn ywyxiguhu rehe har hexakaw.

\par }{\Q Nuzawy kwaw pànuhu Xàrumàw hàpuzuhu pupe har.


\par }{\Q \VS{6}Peme'e zo herehe nezewe nehe.

\par }{\Q Peme'e zo pihun wewer ma'e romo hereko haw rehe nezewe nehe.

\par }{\Q Kwarahy hemuigo kar pihun wewer ma'e romo a'e.

\par }{\Q Hekywyr wikwahy ihewe wà. A'e rupi hemuma'ereko kar ma'ywa uwà tyw pe wà.

\par }{\Q A'e rupi napuner kwaw hezehe hezekaiw paw rehe.


\par }{\BB \par }
{\Q \VS{7}Emume'u ma'e ihewe nehe, heremiamutar.

\par }{\Q Ma'e pe ereraha nereimaw àràpuhàràn hawitu ma'e wamumai'u kar pà ne wà.

\par }{\Q Ma'e pe upytu'u kwarahy wapyter pe hin mehe wà.

\par }{\Q Emume'u ihewe nehe. Nezewe mehe nata e kwaw amo àràpuhàràn hawitu ma'e wamono'ogar waneimaw

\par }{\Q wainuromo nerekar pà ihe nehe.


\par }{\SP Hemireko ma'e ràm uze'eg kury

\par }{\Q \VS{8}Ereiko amogwer kuzà wanuwi ipuràg eteahy wera'u ma'e romo ne. Aze nerekwaw kwaw wapoz haw nehe,

\par }{\Q eho amogwer waneimaw wanaikweromo nehe.

\par }{\Q Nezewe mehe erexak putar mai'u haw nereimaw àràpuhàràna'yr hawitu ma'e wanupe nehe,

\par }{\Q wamono'ogaw wanàpuz huwake nehe.


\par }{\Q \VS{9}Nepuràg eteahy, heremiamutar.

\par }{\Q Ereiko Tuihawete Parao heimaw ywyramawa heruata har wazàwe ne.


\par }{\Q \VS{10}Neruwa ipuràg eteahy mokoz ne'aw ipupepupe pyrer wamyter pe.

\par }{\Q Nepu'yr neazuromo har imupuràg eteahy kar pyrer ikatuahy ihewe no.


\par }{\Q \VS{11}Ximupyràn itazu or amo neazuromo har iapo pà newe nehe.

\par }{\Q Ximomog kar ita xig parat hehe imupuràg eteahy kar haw romo nehe no.


\par }{\SP Kuzà

\par }{\Q \VS{12}Heruwihawete apykawpuku rehe wapyk mehe,

\par }{\Q wetun hekàpuhàg zàwenugar hyàkwegatu ma'e a'e.


\par }{\Q \VS{13}Heremiamutar hekàm rehe ipytu'u mehe,

\par }{\Q aetun kàpuhàg zàwenugar hyàkwegatu ma'e mir her ma'e hehe ihe.


\par }{\Q \VS{14}Heta amo ma'ywa tyw ytyzuzàmaw Zeni her ma'e huwake a'e.

\par }{\Q Heremiamutar nuzawy kwaw ma'eputyr

\par }{\Q kaiwer pe har a'e ma'ywa tyw rehe hezuz ma'e kwer a'e.


\par }{\SP Awa

\par }{\Q \VS{15}Nepuràg eteahy tuwe, heremiamutar. Nepuràg azeharomoete.

\par }{\Q Heamutar haw heny katu nereha rehe.


\par }{\SP Kuzà

\par }{\Q \VS{16}Nepuràg eteahy tuwe, heremiamutar.

\par }{\Q Hemurywete kar pe azeharomoete.

\par }{\Q Xiapo ka'api'i ikyr katu ma'e zaneker haw romo nehe.


\par }{\Q \VS{17}Ximono putar ywyràkàxigyw zaneràpuz izyta romo zane nehe.

\par }{\Q Ywyra pin her ma'e ximono putar i'aromo har romo nehe.




\par }\Chap{2}{\PP \VerseOne{1}Aiko ma'eputyr hozà her ma'e Xarom ywy rehe har romo ihe.

\par }{\Q Aiko ma'eputyr iri her ma'e ywyàpyznaw rehe har romo no.


\par }{\SP Awa

\par }{\Q \VS{2}Heremiamutar amogwer kuzà wainuinuromo a'e,

\par }{\Q nuzawy kwaw ma'eputyr iri her ma'e xu wainuinuromo har a'e.


\par }{\SP Kuzà

\par }{\Q \VS{3}Heremiamutar amogwer awa wainuinuromo a'e,

\par }{\Q nuzawy kwaw màxà 'yw amo ywyra ka'a pe har wainuinuromo a'e.

\par }{\Q Herurywete izywa rehe hereko mehe.

\par }{\Q Hemumuràgaw nuzawy kwaw hete katu ma'e ihewe.


\par }{\Q \VS{4}Hereraha ipupyaikaw pyrer pupe mynykawhu iapo haw pe.

\par }{\Q A'e pe uruzemono urezeamutar katu haw pe.

\VS{5}Perur uwà imuxinig pyrer ihewe nehe. Nezewe mehe hekàgaw uzewyr putar ihewe nehe.

\par }{\Q Perur màxà ihewe hekene'o haw ihewi imuhem kar pà nehe.

\par }{\Q Ta'e urezeamutar katu awer hemukàzym kar tària'i a'e.


\par }{\Q \VS{6}Omono opo ahurehe har heàkàg iwy pe.

\par }{\Q Heàzuwàn opo awyze har pupe.


\par }{\Q \VS{7}Kuzà Zeruzarez pe har wà, pemume'u ko ma'e ihewe nehe.

\par }{\Q Pemume'uahy ko ma'e ihewe nehe.

\par }{\Q Pemume'u arapuha hehaite ma'e kor zàwenugar her ma'e nehe.

\par }{\Q Pemume'u arapuha kazer her ma'e rehe nehe. — Nuruzapo kwaw ma'e pemupytu'u kar pà pezeamutar katu re nehe, peze nehe.


\par }{\SH Zegar haw mokoz haw
\par }
{\SP Kuzà

\par }{\Q \VS{8}Aenu heremiamutar katu teko ize'eg mehe ihe.

\par }{\Q Ur iko na'arewahy a'e kury. Wezyw iko ywytyruhu wi.

\par }{\Q Uzàn wà iko ywytyr wanehe.


\par }{\Q \VS{9}Heremiamutar nuzawy kwaw arapuha kazer.

\par }{\Q Nuzawy kwaw arapuha kor ra'yra'i.

\par }{\Q Heremiamutar wiko pe pe katu pe ureràpuz huwake.

\par }{\Q Ume'e iko ipupe ukenaw rupi.

\par }{\Q Ume'e iko herehe ipari haw rupi.


\par }{\Q \VS{10}Heremiamutar uze'eg iko ihewe.

\par }{\SP Awa

\par }{\Q Ezur kury, heremiamutar.

\par }{\Q Ezur herupi nehe, heremiamutar.


\par }{\Q \VS{11}Tuwixàgaw uhem oho.

\par }{\Q Àmàn upik oho.


\par }{\Q \VS{12}Ma'eputyr uzexak kar kaiwer pe.

\par }{\Q Zanezegar haw 'ar uhem kwez kury.

\par }{\Q Teko wenu pyku'i kaiwer rehe waze'eg mehe wà.


\par }{\Q \VS{13}Pi 'yw i'a kwer uzypyrog iazu pà kury.

\par }{\Q Uwà 'yw rehe heta iputyr. Hyàkwegatu.

\par }{\Q A'e rupi, ezur nehe, heremiamutar.

\par }{\Q Ezur herupi nehe, heremiamutar.


\par }{\Q \VS{14}Ereiko pykahu itawokaw pupe uzemim ma'e ài.

\par }{\Q Exak kar neruwa ihewe nehe.

\par }{\Q Tuwe uruenu neze'eg mehe ihe nehe.

\par }{\Q Ta'e neze'eg hete katu a'e xe.

\par }{\Q Neruwa ipuràg eteahy a'e no.


\par }{\Q \VS{15}Pepyhyk awara pe wà nehe. Pepyhyk awara'yr pe wà nehe.

\par }{\Q Pemupytu'u kar uwà tyw zaneremitygwer imuaiw 'ym mehe we pe wà nehe.

\par }{\Q Iputyr a'e kury.


\par }{\SP Kuzà

\par }{\Q \VS{16}Aiko heremiamutar izar romo ihe. Wiko hezar romo a'e no.

\par }{\Q Weraha weimaw àràpuhàràn hawitu ma'e ma'eputyr iri her ma'e wainuinuromo a'e wà. U'u kar ka'api'i wanupe a'e,


\par }{\Q \VS{17}ku'em mehe we

\par }{\Q ipytunaw iho 'ym mehe we a'e.

\par }{\Q Heremiamutar, ezewyr na'arewahy nehe.

\par }{\Q Ezàn ezuwà kazer ài nehe,

\par }{\Q arapuha kor ra'yra'i Meter ywytyr rehe har ài nehe.




\par }\PoetryChap{3}{\Q \VerseOne{1}Amumaw pytun tetea'u heker haw rehe heremiamutar hekar pà ihe.

\par }{\Q Aekar zepe ihe.

\par }{\Q Nezewe rehe we naexak kwaw.


\par }{\Q \VS{2}A'e rupi apu'àm tawhu nànàn heata pà.

\par }{\Q Ata nahu rupi, ata katu pe tàpuz wamyteromo no.

\par }{\Q Aekar heremiamutar katu aha.

\par }{\Q Aekar zepe. Naexak kwaw.


\par }{\Q \VS{3}Zauxiapekwer tawhu rehe uzekaiw ma'e heruwàxi wà.

\par }{\Q Apuranu wanehe. — Aipo pexak heremiamutar katu, a'e wanupe.


\par }{\Q \VS{4}Wanuwi hehem romo mehe

\par }{\Q aexak ihe.

\par }{\Q Àzuwàn heremiamutar katu. Namono kar kwaw.

\par }{\Q — Eho herupi hehy hàpuz me nehe, a'e izupe. Araha hehy iker haw pe,

\par }{\Q hemuzexak kar arer iker haw pe.


\par }{\BB \par }
{\Q \VS{5}Kuzà Zeruzarez pe har wà,

\par }{\Q pemume'u ko ma'e ihewe nehe. Pemume'uahy ko ma'e ihewe nehe.

\par }{\Q Pemume'u arapuha hehaite ma'e kor her rehe nehe. Pemume'u arapuha kazer her rehe nehe no.

\par }{\Q — Nuruzapo kwaw ma'e pemupytu'u kar pà pezeamutar katu re nehe, peze nehe.


\par }{\SH Zegar haw na'iruz haw
\par }
{\SP Kuzà

\par }{\Q \VS{6}Amo ma'e uzeupir wà ywyxiguhu wi. Ma'e romo hekon a'e.

\par }{\Q Nuzawy kwaw ywàkun. Nuzawy kwaw tàtàxin kàpuhàg zàwenugar mir ukaz ma'e wi uhem ma'e. Nuzawy kwaw tàtàxin yhyk zàwenugar ukaz ma'e wi uhem ma'e.

\par }{\Q Nuzawy kwaw tàtàxin kàpuhàg zàwenugar tetea'u ma'eme'egar hemime'eg ukaz ma'e wi uhem ma'e.


\par }{\Q \VS{7}Zauxiapekwer werur Xàrumàw heruzepyriko haw hereko wà.

\par }{\Q 60 Zauxiapekwer Izaew izuapyapyr ikatu wera'u ma'e wà,

\par }{\Q wiko Xàrumàw rehe uzekaiw katu ma'e romo wà. Xo hehe zo uzekaiw wà.


\par }{\Q \VS{8}Paw rupi ukwaw takihepuku pupe upuruzuka haw wà.

\par }{\Q Wiko zeàmàtyry'ymawhu rehe uzemuàgy'ygatu ma'e romo wà.

\par }{\Q Wereko takihepuku pitàitàigatu wà.

\par }{\Q Ta'e na'ikatuahy kwaw pyhaw xe.


\par }{\BB \par }
{\Q \VS{9}Tuwihawete Xàrumàw uzapo kar uzeruzepyriko haw ywyra kixi har wanupe a'e.

\par }{\Q Ukixikixi ywyra ikatu wera'u ma'e iapo pà wà.


\par }{\Q \VS{10}Uwàuwàn izyta parat huwer zàwenugar romo iapo pyrer pupe wà.

\par }{\Q Upyk pàn or inuromo imuwywyk pyrer pupe wà.

\par }{\Q Kuzàgwer Zeruzarez pe har uzapo apykaw iapiru katu ma'e izupe wà.

\par }{\Q Upyk pàn ipiràg ma'e ikatuahy ma'e pupe wà.


\par }{\BB \par }
{\Q \VS{11}Kuzà Xiàw pe har wà, pezur tuwihawete hexak pà nehe.

\par }{\Q Tuwihawete Xàrumàw umunehew àkàg rehe har iko.

\par }{\Q Ihy omono izupe

\par }{\Q izereko haw 'ar mehe a'e.

\par }{\Q Hurywete tuwe a'e 'ar mehe wà.




\par }\Chap{4}{\SP Awa

\par }{\Q \VerseOne{1}Nepuràg eteahy, heremiamutar katu.

\par }{\Q Nepuràg eteahy azeharomoete.

\par }{\Q Nereha heny katu pàn neruwa imimaw ikupe kutyr. Ta'e erezamutar katu amo ne xe.

\par }{\Q Ne'aw penopenogaw nuzawy kwaw àràpuhàrànete imono'og pyr wà.

\par }{\Q Wezyw ywytyruhu Zireaz ywy rehe har wi wà.


\par }{\Q \VS{2}Neràz xigatu. Nuzawy kwaw àràpuhàràn hawitu ma'e. Wanawer imonohok pyrer.

\par }{\Q Uhez wà no. Uhyk neràz wà.

\par }{\Q Ni pitài nu'ar kwaw.

\par }{\Q Uzuawygatu paw rupi wà.


\par }{\Q \VS{3}Nereme nuzawy kwaw pàn pegwera'i imupuku pyrer ipiràg ma'e.

\par }{\Q Nezuru ipuràg eteahy.

\par }{\Q Neruwa nuzawy kwaw imuma'e pyrer heny katu ma'e pàn imimaw ikupe kutyr.


\par }{\Q \VS{4}Neazu'yw iapu'a a'e.

\par }{\Q Iapy katu no. Ipuràg eteahy Tawi hàpuzaiha ài.

\par }{\Q Zauxiapekwer umuzaiko miw u'yw wi uzemimaw a'e hàpuzaiha rehe wà.

\par }{\Q Zauxiapekwer ipuruzukaiwahy ma'e wereko agwer u'yw wi uzemimaw wà.


\par }{\Q \VS{5}Nekàm nuzawy kwaw mokoz arapuha kazer a'e wà.

\par }{\Q Nuzawy kwaw arapuha kazer uzexak kar mokoz ma'e wà, ma'eputyr iri her ma'e inuromo ka'api'i i'u har wà.


\par }{\Q \VS{6}Aha putar kàpuhàg zàwenugar mir ywytyruhu romo iapo pyrer pe nehe.

\par }{\Q Aha putar yhyk zàwenugar ywytyruhu romo iapo pyrer pe nehe,

\par }{\Q iku'em etea'i mehe nehe,

\par }{\Q ipytunaw iho etea'i mehe we nehe.


\par }{\Q \VS{7}Azeharomoete nepuràg eteahy, heremiamutar katu. Nekatuahy.

\par }{\Q Naheta kwaw ikatu haw 'ym nerehe.


\par }{\Q \VS{8}Ewezyw herupi ywytyr Irimano ywy rehe har wanuwi nehe, heremireko ràm.

\par }{\Q Ewezyw ywytyr apyr wi nehe.

\par }{\Q Zàwàruhu iriàw wiko a'e na'iruz ywytyr wanehe wà. Zàwàrun wiko a'e pe wà no.

\par }{\Q Na'aw a'e ywytyr waner xe wà: Amana, Xenir, Eremon.


\par }{\Q \VS{9}Heremireko ràm heremiamutar katu,

\par }{\Q nemunar hepy'a rehe, pitài haw herehe neme'e mehe.

\par }{\Q Pitài ita per neazuromo har pupe nemunar hepy'a rehe.


\par }{\Q \VS{10}Hemumuràgaw hete katu ihewe,

\par }{\Q heremireko ràm heremimutar katu.

\par }{\Q Heamutar katu haw ikatu wera'u win wi a'e.

\par }{\Q Nekàpuhàg zàwenugar hyàkwegatu wera'u amo kàpuhàg heta ma'e wanuwi.


\par }{\Q \VS{11}Nereme nuzawy kwaw hàir ihewe, heremiamutar katu.

\par }{\Q Neapeku nuzawy kwaw ma'ekamy kwer hàir inuromo har ihewe.

\par }{\Q Neropoz hyàkwegatu ihewe ywytyr Irimano ywy rehe har ài.


\par }{\BB \par }
{\Q \VS{12}Heremireko ràm heremiamutar katu, ereiko ma'etymaw pàrirogaw hereko har zàwe. Ma'ea'yr nuixe kwaw ma'etymaw pupe wà.

\par }{\Q Heta 'yzygwar a'e pe. Xo ihe zo anuhem 'y a'e wi.


\par }{\Q \VS{13}A'e ma'etymaw rehe hezuz katu ma'e.

\par }{\Q Aiha katu homà tyw ài. I'a katu.

\par }{\Q I'a kwer ikatu wera'u amo wanuwi wà.

\par }{\Q Heta ka'akyr hyàkwegatu ma'e ena her ma'e a'e pe. Heta narono kàpuhàg zàwenugar romo iapo pyr a'e pe no.


\par }{\Q \VS{14}Heta ma'ezuz tetea'u a'e pe wà: Narono, àxàpàràw, kaner, zazimi huwyahy ma'e.

\par }{\Q Heta yhyk zàwenugar tetea'u a'e pe. Wyzài hexakaw hereko har heta a'e pe. Heta mir. Heta aroe no.

\par }{\Q Heta amo ka'a hyàkwegatu ma'e a'e pe no.


\par }{\Q \VS{15}Ereiko 'yzygwar hema'etymaw pe har romo.

\par }{\Q 'Y ikatu ma'e uhem izuwi.

\par }{\Q Ereiko yrykaw ywytyr Irimano ywy rehe har wi uwyryk ma'e zàwe.


\par }{\SP Kuzà

\par }{\Q \VS{16}— Epu'àm, ywytu kwarahy heixe haw awyze har wi ur ma'e.

\par }{\Q Ezur ywytu kwarahy ihemaw awyze har wi ur ma'e.

\par }{\Q Pezur hema'etymaw pe nehe.

\par }{\Q Pemynehem kàpuhàg zàwenugar pupe nehe.

\par }{\Q Tuwe heremiamutar katu ur uma'etymaw pupe nehe.

\par }{\Q Tuwe u'u ma'e'a kwer a'e pe har ikatu wera'u ma'e nehe.




\par }\Chap{5}{\SP Awa

\par }{\Q \VerseOne{1}Aixe hema'etymaw pupe ihe,

\par }{\Q heremireko ràm heremiamutar katu.

\par }{\Q Amono'og mir iteko ihe. Amono'og amo ka'a hyàkwegatu ma'e iteko ihe no.

\par }{\Q A'u hàir hàtàgwer iteko ihe.

\par }{\Q A'u hewin iteko. A'u hereimaw kamykwer iteko no.

\par }{\SP Teko uzegar xe wà kury

\par }{\Q — Pezeamutamutar katu nehe.

\par }{\Q Pemai'u nehe. Pei'u nehe.

\par }{\Q Te pezeamutar katu haw pemuka'u putar nehe.


\par }{\SH Zegar haw 4 haw
\par }
{\SP Kuzà

\par }{\Q \VS{2}Aker tupà. Nezewe rehe we ame'e tupà.

\par }{\Q Na'e ainu heremiamutar katu ukenaw rehe ikwaikwar mehe ihe.

\par }{\SP Awa

\par }{\Q Hemuixe kar pe nehe, heremiamutar, heremiamutar katu.

\par }{\Q Ereiko pyku'i ikatu 'ymaw hereko 'ymar zàwe.

\par }{\Q Zuwiri umuàkym heàkàg.

\par }{\Q Àmàn pixika'i ma'e utyky'yr he'aw imuàkym pà.


\par }{\SP Kuzà

\par }{\Q \VS{3}Anuhem heropoz kwez ihe.

\par }{\Q Aipo amunehew wi putar nehe.

\par }{\Q Azepyez kwez.

\par }{\Q Màràzàwe tuwe amuaiw wi putar nehe.


\par }{\Q \VS{4}Heremiamutar katu omono opo ukenaw rehe.

\par }{\Q Hepy'a umàno etea'i.


\par }{\Q \VS{5}Ikatu ihewe. Amuixe kar tària'i heremiamutar katu.

\par }{\Q Mir upyk hepo.

\par }{\Q Upyk hekwà no.

\par }{\Q Apyhyk ukenaw iwàpytymaw.


\par }{\Q \VS{6}Na'e awàpytymawok zepe uken heremiamutar katu pe.

\par }{\Q Oho a'e 'ym mehe we.

\par }{\Q Hepurenu wer hehe ize'eg mehe. Aekar. Naexak kwaw.

\par }{\Q Aenoz. Nuwazar kwaw heze'eg kwer ihewe.


\par }{\Q \VS{7}Zauxiapekwer tawhu rupi wata ma'e heruwàxi a'e wà.

\par }{\Q Ukwaukwar herehe hemuahy kar pà wà.

\par }{\Q Zauxiapekwer pàrirogawtàtà rehe uzekaiw ma'e wenuhem hepykaw ihewi wà.


\par }{\BB \par }
{\Q \VS{8}Pemume'u ko penemiapo ràm ihewe nehe, kuzà Zeruzarez pe har wà.

\par }{\Q Aze pexak heremiamutar katu nehe,

\par }{\Q — Neamutar katu har uzuka etea'i neremiamutar katu a'e, peze izupe nehe.


\par }{\SP Teko uzegar xe wà

\par }{\Q \VS{9}Ne, amo kuzà wanuwi ipuràg eteahy wera'u ma'e.

\par }{\Q Ewazar ko urepuranu haw urewe nehe.

\par }{\Q Aipo neremiamutar katu ikatu wera'u amogwer wanuwi a'e.

\par }{\Q — Ikatuahy a'e, ere iko izupe. Màràzàwe tuwe ereze'eg nezewe.

\par }{\Q Màràzàwe tuwe urumume'u putar a'e ma'e ureremiapo ràm newe nehe.


\par }{\SP Kuzà

\par }{\Q \VS{10-11}Aze eremono heremiamutar katu 10.000 awa wainuromo nehe,

\par }{\Q ipuràg eteahy wera'u wanàwanàn a'e. Ikàg wera'u wanàwanàn no.

\par }{\Q Huwa ipuràg ma'e imuma'e haw a'e. I'aw puku a'u a'e. I'aw penopenog no. Ipihun zàpuun hawer ài.


\par }{\Q \VS{12}Heha nuzawy kwaw pykahu

\par }{\Q yrykaw izywyr har heha.

\par }{\Q A'e pykahu xigatu ma'ekamy kwer ài.

\par }{\Q Uzahak waiko 'y yrykaw izywyr wà.


\par }{\Q \VS{13}Neruwa ipuràg ma'etymaw

\par }{\Q ka'a hyàkwegatu ma'e hereko har ài.

\par }{\Q Nereme nuzawy kwaw ma'eputyr iri.

\par }{\Q Mir hekuzar katu ma'e itykwer upiripirik izuwi.


\par }{\Q \VS{14}Nepo iapo pyrer ikatuahy a'e.

\par }{\Q Eremupuràg nepo kwàku'aw har or iapo pyrer pupe. Ita hekuzar katu ma'e ipuràg ma'e pupe no.

\par }{\Q Neku'aw nuzawy kwaw marupi her ma'e imuhygatu pyrer.

\par }{\Q Ita xapir her ma'e upyk neku'aw har wà.


\par }{\Q \VS{15}Neretymà nuzawy kwaw izyta ita maramore her ma'e iapo pyrer wà.

\par }{\Q Upu'àm uwy pe har or ikatu ma'e iapo pyrer rehe wà.

\par }{\Q Heremiamutar katu nuzawy kwaw ywytyr Irimano ywy rehe har.

\par }{\Q Ipuràg ywyràkàxigyw ài.


\par }{\Q \VS{16}Nezuru hezurupyter mehe nuzawy kwaw hàir i'u haw ihewe.

\par }{\Q Hehe har paw ikatu ihewe.

\par }{\Q Nezewe heremiamutar katu hekon.

\par }{\Q Hemen ràm wiko nezewe, kuzà Zeruzarez pe har wà.




\par }\Chap{6}{\SP Teko wà

\par }{\Q \VerseOne{1}Ne kuzàgwer wanuwi ipuràg eteahy wera'u ma'e ne. Ewazar ko ureze'eg urepuranu haw nehe.

\par }{\Q Ma'e pe neremiamutar katu oho.

\par }{\Q Ma'enugar pe rupi ihon a'e.

\par }{\Q Urupytywà putar hekar haw rehe ure nehe.


\par }{\SP Kuzà

\par }{\Q \VS{2}Heremiamutar katu oho ma'etymaw pe.

\par }{\Q Oho ma'etymaw hyàkwegatu ma'e pe.

\par }{\Q Wiko a'e pe weimaw àràpuhàràn hawitu ma'e wapoz pà.

\par }{\Q Opo'o ma'eputyr iri her ma'e iko a'e pe no.


\par }{\Q \VS{3}Aiko heremiamutar katu izar romo ihe. Heremiamutar katu wiko hezar romo a'e no.

\par }{\Q Weraha weimaw àràpuhàràn hawitu wapoz pà ma'eputyr iri her ma'e wainuromo wà.


\par }{\SH Zegar haw 5 haw
\par }
{\SP Awa

\par }{\Q \VS{4}Heremiamutar katu, nepuràg eteahy tawhu Zeruzarez ài ne.

\par }{\Q Eremur kar teko nezeupe tawhu Xiza ài.

\par }{\Q — Kwa, ipuràg eteahy a'e mokoz tawhu wà, i'i teko wà. Ereiko a'e tawhu wazàwe.


\par }{\Q \VS{5}Epytu'u herehe neme'e re nehe.

\par }{\Q Nereha heputupykahy a'e wà.

\par }{\Q Ne'aw penopenogaw nuzawy kwaw àràpuhàrànete imono'og pyrer wà.

\par }{\Q Wezyw wà waiko ywytyruhu Zireaz ywy rehe har wanuwi wà.


\par }{\Q \VS{6}Neràz xigatu àràpuhàràn hawitu ài wà. Wazar omonohok wanawer wanuwi.

\par }{\Q A'e re umuzahak wà. Xigatu wà kury.

\par }{\Q Ni pitài neràz nu'ar kwaw nezuru wi wà.

\par }{\Q Uzuawygatu wà.


\par }{\Q \VS{7}Neruwa imuma'ema'e pyrer heny katu pàn neruwa ipykaw ikupe kutyr.


\par }{\Q \VS{8}Tuwihawete romo aiko. Heta ru'u 60 heremireko ihewe wà.

\par }{\Q Heta ru'u 80 heremirekoagaw ihewe wà no.

\par }{\Q Heta tetea'u kuzàwaza heremireko romo heko wer ma'e wà.


\par }{\Q \VS{9}Xo pitài kuzà zo azamutar katu ihe.

\par }{\Q Ikatuahy pykahu ài.

\par }{\Q Naheta kwaw amo tazyr tu pe.

\par }{\Q Ihy uzamutar katu a'e.

\par }{\Q Kuzà paw ume'e heremiamutar katu rehe wà.

\par }{\Q — Hurywete a'e, i'i izupe wà.

\par }{\Q Kuzà tuwihawete hemireko a'e wà, hemirekoagaw a'e wà no, uze'egatu hehe wà.


\par }{\Q \VS{10}Mon aipo a'e, i'i izupe wà. — Nuzawy kwaw kwarahy ihem mehe har.

\par }{\Q Ipuràg eteahy zahy ài.

\par }{\Q Uhyape katu kwarahy ài.

\par }{\Q Teko hurywete a'e mokoz ywak rehe har wanexak mehe wà.

\par }{\Q Heny katu ywak ài, zahytata pupe tynehem ma'e ài.


\par }{\BB \par }
{\Q \VS{11}Aha amen tyw pe ihe,

\par }{\Q ma'e hezuz romo ma'e kwer ywyàpyznaw rehe har wanexak pà.

\par }{\Q — Uwà 'yw huwer aipo, a'e hezeupe.

\par }{\Q — Homà 'yw iputyr aipo, a'e hezeupe.


\par }{\Q \VS{12}Aryryryryz iteko ihe.

\par }{\Q Erezeamutar katu kar ihewe.

\par }{\Q Hepuruamutar katu wer nerehe. Ywyramawa heraha har iho wer zeàmàtyry'ymawhu pe na'arewahy a'e.

\par }{\Q Nezewegatete heho wer newe tàrityka'i no.


\par }{\SP Teko wà

\par }{\Q \VS{13}Ezewyr nehe, ezewyr nehe, Xuràm parer.

\par }{\Q Ezewyr nehe, ezewyr nehe. Urepurexak wer nerehe nepynyk mehe ure.

\par }{\SP Kuzà

\par }{\Q Màràzàwe tuwe pepuruexak wer herehe imen ma'e ràm ipynykaw iapo mehe.




\par }\Chap{7}{\SP Awa

\par }{\Q \VerseOne{1}O tuwihawete romo wiko ma'e ràm tazyr ne.

\par }{\Q Nepy ipuràg eteahy. Eremunehew xapat wanehe.

\par }{\Q Nerenugupy iapu'a haw nuzawy kwaw ita hekuzar katu ma'e.

\par }{\Q Nuzawy kwaw ipuràg ma'e iapo har hemiapo kwer wà.


\par }{\Q \VS{2}Nepuru'à nuzawy kwaw kanek puku.

\par }{\Q Nupaw kwaw win ipupe har.

\par }{\Q Neku'aw nuzawy kwaw arozràn iku'amumyk pyrer.

\par }{\Q Ma'eputyr iri umàmàn neku'aw har izywyr wà.


\par }{\Q \VS{3}Nekàm nuzawy kwaw arapuha uzexak kar mokoz ma'e wà.

\par }{\Q Nuzawy kwaw mokoz arapuha kazer wà.


\par }{\Q \VS{4}Neazu'yw nuzawy kwaw tàpuzaiha ita marupi iapo pyrer.

\par }{\Q Nereha nuzawy kwaw 'yzygwar tawhu uhua'u ma'e

\par }{\Q Ezemon her ma'e ikenaw huwake har wà.

\par }{\Q Nexi ipuràg eteahy tàpuzaiha Irimano her ma'e ài.

\par }{\Q Teko wexak Namaz tawhu a'e pe upu'àm mehe wà.


\par }{\Q \VS{5}Ereupir neàkàg tuweharupi. Nuzawy kwaw ywytyr Karamew.

\par }{\Q Ne'aw nuzawy kwaw pàn ipihun wewer ma'e tuwihawete kamir romo iapo pyr.

\par }{\Q Te tuwihawete uzepyhyk kar mo ne'aw ipupepupe pyrer pupe.


\par }{\Q \VS{6}Nepuràg eteahy, heremiamutar katu.

\par }{\Q Hemurywete kar pe azeharomoete.

\par }{\Q Herehe we nereko haw hemurywete kar a'e.


\par }{\Q \VS{7}Nepuràg inàzàràn 'yw ài.

\par }{\Q Nekàm nuzawy kwaw tàmàrà i'a kwer haryw wà.


\par }{\Q \VS{8}Azeupir putar inàzàràn 'yw rehe nehe,

\par }{\Q i'a kwer ipo'o pà nehe.

\par }{\Q Nekàm nuzawy kwaw uwà haryw ihewe wà.

\par }{\Q Nezuru hyàkwegatu màxà ài.


\par }{\Q \VS{9}Zanezurupyter haw nuzawy kwaw win hete katu ma'e.

\par }{\SP Kuzà

\par }{\Q Tuwe heremiamutar katu u'u a'e win mewe katu a'e nehe.

\par }{\Q Tuwe uwyryk heme wamyteromo nehe, hàz wamyteromo nehe no.


\par }{\Q \VS{10}Heremiamutar katu wiko hezar romo a'e. Heputar katu a'e.


\par }{\Q \VS{11}Ezur heremiamutar katu. Zaha kaiwer pe nehe.

\par }{\Q Ximumaw pytun gatu uwà tyw pe nehe.


\par }{\Q \VS{12}Zapu'àm izi'itahy uwà 'yw wanehe zaneme'e pà nehe.

\par }{\Q Huwer ru'u aipo.

\par }{\Q Zame'e ma'e'yw rehe nehe. Iputyr ru'u aipo wà.

\par }{\Q Homà 'yw iputyr ru'u aipo wà.

\par }{\Q A'e pe uruamutar katu putar ihe nehe.


\par }{\BB \par }
{\Q \VS{13}Xitun putar ka'akyr manarakora her ma'e nehe. Hyàkwegatu ru'u aipo wà.

\par }{\Q Ma'e'a kwer hete katu ma'e paw xiriko zaneràpuz hukenaw pe zane wà.

\par }{\Q Heremiamutar katu, amonokatu ma'e 'a kwer uzuawyawy ma'e hexakaw newe ihe wà.

\par }{\Q Kutàri ipo'o pyrer wà. Amonokatu ma'e 'a kwer imuxinig pyrer newe wà no.




\par }\PoetryChap{8}{\Q \VerseOne{1}Aze mo ereiko hekywyr romo, ikatu mo ihewe.

\par }{\Q Aze mo hehy nemukamu mo.

\par }{\Q A'e mehe aze mo uruàwàxi mo nahu rupi ihe,

\par }{\Q apuner mo nezurupyter haw rehe ihe. Ni amo na'ipytuhegatu iwer mo zanerexak mehe wà.


\par }{\Q \VS{2}Urueraha mo hehy hàpuz me.

\par }{\Q Hemu'e pe mo.

\par }{\Q Amono mo win inuromo har inuromo newe.

\par }{\Q Amono mo win homà tykwer newe no.


\par }{\Q \VS{3}Eremono mo nepo ahurehe har heàkàg iwype.

\par }{\Q Heàzuwàn pe mo nepo awyze har pupe.


\par }{\Q \VS{4}Kuzà Zeruzarez pe har wà, pemume'u ko ma'e ihewe nehe.

\par }{\Q — Nuruzapo kwaw ma'e pemupytu'u kar pà pezeamutar katu re nehe, peze nehe.


\par }{\SH Zegar haw 6 haw
\par }
{\SP Teko wà

\par }{\Q \VS{5}Mo ur waiko ywyxiguhu wi a'e wà.

\par }{\Q Upyhyk hemiamutar katu izywa uzywa pupe a'e.

\par }{\SP Kuzà

\par }{\Q Màxà 'yw iwy pe urumume'e kar ihe.

\par }{\Q A'e pe, nezexak kar awer pe. Nehy nemuzexak kar a'e pe a'e.


\par }{\Q \VS{6}Emuapyk herer nepy'a pe nehe.

\par }{\Q Emuapyk herer nekwà ku'aw har rehe nehe no.

\par }{\Q Puramutar katu haw ikàg màno haw ài.

\par }{\Q Puruputar haw ikàg tywypaw ài.

\par }{\Q Puramutar haw a'e, puruputar haw a'e no, opok tata heny haw inuromo a'e wà.

\par }{\Q Ukaz tata uhua'u ma'e ài wà.


\par }{\Q \VS{7}'Y tetea'u nupuner kwaw imuwew kar haw rehe.

\par }{\Q Puramutar katu haw nuzawy kwaw a'e tata.

\par }{\Q Ni amo yrykawhu nupuner kwaw imuwew kar haw rehe.

\par }{\Q Aze mo amo ipurume'eg wer mo puruamutar katu haw rehe, aze mo umume'u mo wemetarer paw hekuzaromo,

\par }{\Q xo puruamutar 'ymaw zo upyhyk mo.


\par }{\SP Teko wà

\par }{\Q \VS{8}Heta zanereinyr ihya'u 'ym ma'e zanewe.

\par }{\Q Ma'e xiapo putar izupe nehe,

\par }{\Q aze amo kwàkwàmo izemuwete wer hehe nehe.


\par }{\Q \VS{9}Aze mo pàrirogawtàtà ma'e romo hekon,

\par }{\Q xipyro mo tàpuzaiha parat iapo pyrer pupe.

\par }{\Q Aze mo uken romo hekon,

\par }{\Q ximukàg mo imukàgaw ywyràkàxigyw iapo pyrer pupe.


\par }{\SP Kuzà

\par }{\Q \VS{10}Aiko pàrirogawtàtà romo ihe.

\par }{\Q Hekàm wiko tàpuzaiha pàrirogawtàtà rehe uzekaiw ma'e romo wà.

\par }{\Q A'e rupi heremiamutar katu ukwaw katu ko ma'e a'e.

\par }{\Q Ni amo nuzapo kwaw ikatu 'ym ma'e ihewe wà nehe. Ipyro katu pyr romo aiko.


\par }{\BB \par }
{\Q \VS{11}Xàrumàw wereko amo uwà tyw

\par }{\Q Ma'aw-Amon tawhu pe.

\par }{\Q Wexaexak uma'ereko ma'e wà, hehe wamuzekaiw kar pà wà.

\par }{\Q — Emur miw temetarer tàtà parat iapo pyrer ihewe nehe, i'i wanupe pitàitàigatu.


\par }{\Q \VS{12}Ihe areko uwà tyw ihe no.

\par }{\Q Azapo heremimutar izupe.

\par }{\Q Xàrumàw, ezur miw neremetarer tàtà ipyhyk pà nehe.

\par }{\Q Uma'ereko ma'e wà, pezur 200 temetarer tàtà ipyhyk pà nehe, pema'ereko awer hekuzaromo nehe.


\par }{\SP Awa

\par }{\Q \VS{13}Heremiamutar katu, herehe we har ipurenu wer nerehe wà.

\par }{\Q Hepurenu wer nerehe neze'eg mehe hema'etymaw pupe ihe no.


\par }{\SP Kuzà

\par }{\Q \VS{14}Ezur na'arewahy nehe, heremiamutar katu.

\par }{\Q Ezàn arapuha kazer ài nehe,

\par }{\Q àràpuhàrànete hehaite ma'e kor ma'e ài nehe.

\par }{\Q Opoopor ywytyr hyàkwegatu ma'e i'aromo a'e.

\par }{\PP Upaw kwez kury.


\par }